**KONKURRANSEGRUNNLAG**

Åpen anbudskonkurranse

etter forskriftens del I og III

for anskaffelse av

**Analysetjenester**

for

Færder og Tønsberg kommune

v/ Færder kommune

Saksnr.: 2024/857

**Innhold**

[1 GENERELL BESKRIVELSE 3](#_Toc159325889)

[1.1 Oppdragsgivere 3](#_Toc159325890)

[1.2 Anskaffelsens formål og omfang 4](#_Toc159325891)

[1.3 Kontraktsvilkår 4](#_Toc159325892)

[1.4 Deltilbud 4](#_Toc159325893)

[1.5 Viktige datoer 4](#_Toc159325894)

[2 REGLER FOR GJENNOMFØRING AV KONKURRANSEN OG KRAV TIL TILBUD 6](#_Toc159325895)

[2.1 Anskaffelsesprosedyre 6](#_Toc159325896)

[2.2 Språk 6](#_Toc159325897)

[2.3 Krav til lønns- og arbeidsvilkår 6](#_Toc159325898)

[2.4 Ikke krav til lærlinger 6](#_Toc159325899)

[2.5 Skatteattest 6](#_Toc159325900)

[2.6 Offentlighet og taushetsplikt 7](#_Toc159325901)

[2.7 Vedståelsesfrist 7](#_Toc159325902)

[2.8 Oppdatering av konkurransegrunnlaget 7](#_Toc159325903)

[2.9 Tilleggsopplysninger 7](#_Toc159325904)

[2.10 Fakturering 7](#_Toc159325905)

[3 DET EUROPEISKE EGENERKLÆRINGSSKJEMAET (ESPD) 8](#_Toc159325906)

[3.1 Generelt om ESPD 8](#_Toc159325907)

[3.2 Nasjonale avvisningsgrunner 8](#_Toc159325908)

[3.3 Samlet angivelse for alle kvalifikasjonskrav i ESPD skjemaet 8](#_Toc159325909)

[4 KVALIFIKASJONSKRAV 9](#_Toc159325910)

[4.1 Leverandørens registrering, autorisasjon mv. 9](#_Toc159325911)

[4.2 Leverandørens tekniske og faglige kvalifikasjoner 9](#_Toc159325912)

[4.3 Underleverandører 9](#_Toc159325913)

[5 TILDELINGSKRITERIER 10](#_Toc159325914)

[5.1 Evaluering av pris 10](#_Toc159325915)

[5.2 Evaluering av kvalitet 10](#_Toc159325916)

[5.3 Evaluering av miljø 11](#_Toc159325917)

[6 INNLEVERING AV TILBUD 12](#_Toc159325918)

[6.1 Tilbudets utforming 12](#_Toc159325919)

[6.2 Elektronisk signatur 12](#_Toc159325920)

[7 Vedlegg 13](#_Toc159325921)

# GENERELL BESKRIVELSE

## Oppdragsgivere

Det er flere oppdragsgivere knyttet til konkurransen. Det avklares etter tildeling om kontraktene skal opprettes per oppdragsgiver eller om oppdragsgiver oppretter kontrakt i fellesskap med tildelte leverandører.

**Delkontrakt 1**

* Færder kommune
  + v/drift og anlegg
* Tønsberg kommune
  + v/teknisk drift

**Delkontrakt 2**

***2.1 Avløp***

* Færder kommune
  + v/drift og anlegg
* Tønsberg kommune
  + v/kommunalteknikk

***2.2 Resepient***

* Færder kommune
  + v/drift og anlegg
* Tønsberg kommune
  + v/vannområde Horten-Larvik
  + v/vannområde Aulivassdraget

***2.3 Friluftsbad***

* Tønsberg kommune
  + v/Miljørettet helsevern

**Delkontrakt 3**

***3.1 Legionella***

* Færder kommune
  + v/eiendomsforvaltningen
* Tønsberg kommune
  + v/Tønsberg kommunale eiendom

***3.2 Bassengbad***

* Tønsberg kommune
  + v/Tønsberg kommunale eiendom

**Delkontrakt 4**

* Færder kommune
  + v/Drift og anlegg
* Tønsberg kommune
  + v/kommunalteknikk

## Anskaffelsens formål og omfang

Anskaffelsens formål er å inngå kontrakter om analysetjenester av:

* drikkevann;
* avløp/forurensning, resepient og friluftsbad;
* legionella og bassengbad;
* sedimentprøver.

I tillegg til analyser av prøver for ovennevnte områder omfatter også oppdraget logistikkopplegget for innsamling av prøver og elektronisk rapportering av analysesvar. For legionellaprøver omfatter oppdraget også prøvetaking.

Oppdragsgiver forbeholder seg retten til å rekvirere enkelte analyser som ikke inngår i det skisserte prøvetakings­opplegget hos andre enn den leverandøren som blir tildelt dette oppdraget.

Kontraktsperioden er 2 år, med opsjon for forlengelse med ett (1) år inntil fire (4) ganger, inntil totalt 6 år. Kontrakten forlenges automatisk dersom én av partene ikke sier opp avtalen iht. kontraktsvilkårene.

Fullstendig beskrivelse av leveransen følger av konkurransegrunnlaget med kravspesifikasjon.

## Kontraktsvilkår

Kontrakten reguleres av Færder kommunes alminnelige kontraktsvilkår for kjøp av varer og tjenester, samt spesielle kontraktsvilkår (vedlagt).

## Deltilbud

Det er adgang til å gi tilbud på deler av oppdraget, det vil si tilbud på følgende deler:

* Delkontrakt 1 – Drikkevann
* Delkontrakt 2 – Avløp/forurensning, resepient og friluftsbad
* Delkontrakt 3 – Legionella og bassengbad
* Delkontrakt 4 – Sedimentprøver

## Viktige datoer

Oppdragsgiver har lagt opp til følgende tidsrammer for prosessen:

|  |  |
| --- | --- |
| Aktivitet | Tidspunkt |
| Frist for å stille spørsmål til konkurransegrunnlaget | 15.03.2024 kl. 12:00 |
| Frist for å levere tilbud | 25.03.2024 kl. 12:00 |
| Tilbudsåpning | 25.03.2024 kl. 12:00 |
| Evaluering | Uke 13-14 |
| Valg av leverandør og meddelelse til leverandører | Uke 14 |
| Utløp av karensperiode | 10 dager etter tildeling |
| Kontraktsinngåelse | Uke 16 |
| Tilbudets vedståelsesfrist | 3 mnd. fra tilbudsfrist |

Det gjøres oppmerksom på at tidspunktene etter åpning av tilbudene er foreløpige. En eventuell forlengelse av vedståelsesfrist kan kun skje med leverandørens samtykke.

# REGLER FOR GJENNOMFØRING AV KONKURRANSEN OG KRAV TIL TILBUD

## Anskaffelsesprosedyre

Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974. del I og del III. Kontraktstildeling vil bli foretatt etter prosedyren åpen anbudskonkurranse, jfr. FOA § 13-1(1).

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp. Videre gjøres det oppmerksom på at tilbud som inneholder vesentlige avvik fra anskaffelsesdokumentene skal avvises etter forskrift om offentlige anskaffelser § 24-8(1) b. Oppdragsgiver kan avvise tilbud som inneholder avvik fra anskaffelsesdokumentene, uklarheter eller lignende som ikke må anses ubetydelige, jfr. forskriftens § 24-8(2) a.

Leverandøren oppfordres derfor på det sterkeste til å følge de anvisninger som gis i dette konkurransegrunnlaget med vedlegg og eventuelt stille spørsmål ved uklarheter via oppdragsgivers KGV.

Tilbudet skal utarbeides etter retningslinjer gitt i dette konkurransegrunnlaget med vedlegg, og leveres elektronisk ved å benytte oppdragsgivers KGV.

## Språk

Alle dokumenter og eventuelt annen kommunikasjon som omhandler dette tilbudet, skal være/foregå på norsk.

## Krav til lønns- og arbeidsvilkår

Kontrakten vil inneholde krav om lønns- og arbeidsvilkår, dokumentasjon og sanksjoner i samsvar med forskrift om lønns- og arbeidsvilkår av 8. februar 2008 nr. 112.

## Ikke krav til lærlinger

Kontrakten vil ikke inneholde krav til lærlinger i samsvar med forskrift om plikt til å stille krav om bruk av lærlinger i offentlige kontrakter (FOR-2016-12-17-1708). Det er vurdert at laboratoriefaget er tilstrekkelig annerledes enn øvrige teknologi- og industrifag, slik at fagområdet kan vurderes selvstendig, kontra å se utdanningsprogrammet under ett. Statistikk fra UDIR viser at det er over 90 % andel søkere som får kontrakt de siste 3 årene, slik at unntaket i forskriftens § 7 trer i kraft for avtalen.

## Skatteattest

Valgte leverandør skal på forespørsel levere skatteattest for merverdiavgift og skatteattest for skatt. Dette gjelder bare dersom valgte leverandør er norsk. Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

## Offentlighet og taushetsplikt

For allmennhetens innsyn i dokumenter til en offentlig anskaffelse gjelder offentleglova. Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. FOA § 7-4, jf. forvaltningsloven § 13.

## Vedståelsesfrist

Leverandøren må vedstå seg sitt tilbud til det tidspunktet som er angitt i pkt. 1.51.5 ovenfor.

## Oppdatering av konkurransegrunnlaget

Eventuelle rettelser, suppleringer eller endringer av konkurransegrunnlaget, samt spørsmål til konkurransen med svar i anonymisert form, vil bli formidlet til alle leverandører som har registrert sin interesse for anskaffelsen i KGV.

## Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, eller er uklare, kan leverandøren be om tilleggsopplysninger hos oppdragsgiver via KGV.

Dersom det oppdages feil i konkurransegrunnlaget, bes det om at dette formidles til oppdragsgiver via KGV.

## Fakturering

Fakturering skal skje iht. hver kommunes faktureringsrutiner. Det stilles krav til EHF fakturering versjon 3.0 eller nyere, PEPPOL BIS Billing v3.0 eller nyere og andre godkjente standardformater som implementerer den europeiske normen for elektronisk faktura (EN16931).

# DET EUROPEISKE EGENERKLÆRINGSSKJEMAET (ESPD)

## Generelt om ESPD

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier skal leverandøren fylle ut vedlagte ESPD skjema. Skjemaet skal leveres sammen med tilbudet. Den eller de leverandørene som blir innstilt til kontraktsinngåelse må før kontrakt inngås dokumentere oppfyllelse av kvalifikasjonskravene i henhold til de opplyste dokumentasjonskrav.

Oppdragsgiver kan på ethvert tidspunkt i konkurransen be leverandørene levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte, jf. FOA § 17-3 (3).

Dersom flere leverandører deltar i konkurransen i felleskap, skal de deltakende leverandørene levere separate egenerklæringer.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat» De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at i denne konkurransen gjelder og alle avvisningsgrunnene i anskaffelsesforskriftens § 24-2, inkludert de rent nasjonale avvisningsgrunne.

Følgende av avvisningsgrunnene i anskaffelsesforskriften § 24-2 er rent nasjonale avvisningsgrunner:

* §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.
* 24-2(3) bokstav i. Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

## Samlet angivelse for alle kvalifikasjonskrav i ESPD skjemaet

I denne konkurransen kan leverandørene i ESPD skjemaet gi en samlet erklæring om at han oppfyller samtlige av de kvalifikasjonskravene som fremkommer av dette konkurranse­grunnlaget. Dette gjøres i ESPD skjemaets del IV seksjon a.

# KVALIFIKASJONSKRAV

For å kunne få sitt tilbud evaluert må leverandøren fylle ut det elektroniske egenerklæringsskjemaet (ESPD) om at han oppfyller samtlige av de kvalifikasjonskravene som er oppgitt nedenfor.

## Leverandørens registrering, autorisasjon mv.

| **Krav** | **Dokumentasjonskrav** |
| --- | --- |
| Leverandøren skal være registrert i et foretaksregister, faglig register eller registrert i et handelsregister i den staten leverandøren er etablert. | * Norske selskaper: Firmaattest * Utenlandske selskaper: Godtgjørelse på at selskapet er registrert i et foretaksregister, faglig register eller et handelsregister i den staten leverandøren er etablert. |

## Leverandørens tekniske og faglige kvalifikasjoner

| **Krav** | **Dokumentasjonskrav** |
| --- | --- |
| Leverandøren skal være akkreditert etter NS-EN ISO/IEC 17025:2017 | I Norge er det Norsk Akkreditering som innvilger en akkreditering. Oppdragsgiveren godtar tilsvarende attester utstedt av organer i andre EØS-stater. |
| Leverandøren skal ha et godt og velfungerende miljøledelsessystem. | Sertifisering etter EMAS, ISO 14001 eller Miljøfyrtårn vil være tilstrekkelig til å dekke kravet. |

*Oppdragsgiveren godtar annen dokumentasjon for tilsvarende kvalitetssikringstiltak eller miljøledelsestiltak dersom leverandøren ikke har mulighet til å få slike attester innen fristen, og dette ikke skyldes leverandøren selv. Dette forutsetter at leverandøren dokumenterer at disse tiltakene tilsvarer de etterspurte kvalitetssikringsstandardene eller miljøledelses­systemene eller -standardene. Likeledes godtas andre miljøledelsesstandarder eller -systemer basert på relevante europeiske eller internasjonale standarder fra akkrediterte organer eller andre miljøledelsessystemer som er anerkjent av EU-kommisjonen etter en særskilt søknad og prosess i kommisjonen.*

## Underleverandører

Leverandøren kan for denne kontrakten støtte seg på kapasiteten til andre virksomheter for å oppfylle kravene til økonomisk og finansiell kapasitet, jf. FOA § 16-3, og tekniske og faglige kvalifikasjoner, jf. FOA § 16-5.

Dersom en leverandører støtter seg på kapasiteten til andre virksomheter, skal han dokumentere at han råder over de nødvendige ressursene, jf. FOA § 16-10, for eksempel i form av en forpliktelseserklæring.

Det skal i tillegg leveres egne ESPD-skjemaer for aktuelle underleverandører.

# TILDELINGSKRITERIER

Tildelingen skjer på basis av hvilket tilbud som har det beste forholdet mellom pris, miljø og kvalitet, basert på følgende kriterier:

| Tildelingskriterier | Vekt | Dokumentasjonskrav |
| --- | --- | --- |
| Pris   * Under dette kriteriet vurderes: * tilbudt pris | 50 % | * Ferdig utfylt prisskjema |
| Kvalitet   * Under dette kriteriet vurderes: * Logistikkløsninger knyttet til tilbudet | 20 % | * Leverandøren skal beskrive logistikk­ordning som minst nevner forsendelse og mottak av prøver   Beskrivelsen skal begrenses til maksimalt to A4-sider (og skal inkludere informasjonen som fremkommer rundt logistikk i prisskjema). |
| Miljø   * Under dette kriteriet vurderes: * Tilbudets bidrag til å minimere anskaffelsens samlede klima­avtrykk * Tilbudets bidrag til å minimere anskaffelsens samlede miljø­belastning | 30 % | * En beskrivelse av * hvordan tilbudet vil bidra til å minimere anskaffelsens samlede klimaavtrykk * hvordan tilbudet vil bidra til å minimere anskaffelsens samlede miljøbelastning     For hver av beskrivelsene settes det en begrensning på maksimalt 2 A4-sider, totalt 4 for kriteriet.  Vedlegg aksepteres som dokumentasjon, men vil ikke vurderes. |

Oppdragsgiver vil evaluere tilbudene ved å gi poeng for hvert tildelingskriterium etter deres respektive vekting. Det er maksimalt mulig å oppnå 10 poeng før vekting for hvert kriterium. Det vil være en totalvurdering av leverandørenes besvarelser som avgjør poenggivningen. Av dette følger at 10 poeng kun gis dersom én (eller flere) besvarelse(r) er best på samtlige vurderingspunkter.

## Evaluering av pris

Tildelingskriteriet pris vurderes etter lineær metode, hvor poengscore = 10-10x(PE-PB)/PB,   
der PE er den prisen som evalueres og PB er beste (laveste) pris.

Dersom evaluert pris (PE) er dobbelt så stor som beste pris (PB), gis det 0 poeng.

## Evaluering av kvalitet

Innenfor tildelingskriteriet kvalitet vurderes tilbyders besvarelse. Det legges vekt på leveringsbetingelser og leveringssikkerhet, samt rettidighet for levering og mottak. Svar bør kobles opp mot kravene stilt i kravspesifikasjon.

## Evaluering av miljø

Innenfor tildelingskriteriet miljø vurderes tilbyders besvarelse av følgende delkriterier:

**Klimaavtrykk**

Leverandøren skal beskrive hvordan deres tilbud bidrar til å minimere anskaffelsens samlede klimaavtrykk. Konkrete og målbare verdier, sett opp mot relevante referansepunkter, vil veie tyngre enn beskrivelse av overordnede prosesser og visjoner.

Alle påstander må kunne dokumenteres av leverandøren. Beskriv derfor hvordan eventuelle påstander dokumenteres.

Oppdragsgiver vil bruke sitt innkjøpsfaglige skjønn til å vurdere hvilket tilbud som gir best besvarelse på dette punktet. Leverandøren har risikoen for uklarheter i tilbudet. Oppdragsgiver oppfordrer derfor leverandørene til å uttrykke sitt tilbuds fordeler på en klar og entydig måte.

**Miljøbelastning**

Leverandøren skal beskrive hvordan deres tilbud bidrar til å minimere anskaffelsens samlede miljøbelastning. Konkrete og målbare verdier, sett opp mot relevante referansepunkter, vil veie tyngre enn beskrivelse av overordnede prosesser og visjoner.

Alle påstander må kunne dokumenteres av leverandøren. Beskriv derfor hvordan eventuelle påstander dokumenteres.

Oppdragsgiver vil bruke sitt innkjøpsfaglige skjønn til å vurdere hvilket tilbud som gir best besvarelse på dette punktet. Leverandøren har risikoen for uklarheter i tilbudet. Oppdragsgiver oppfordrer derfor leverandørene til å uttrykke sitt tilbuds fordeler på en klar og entydig måte.

# INNLEVERING AV TILBUD

Tilbudet skal leveres via oppdragsgivers KGV:

Tilbudet skal i sin helhet leveres etter den utformingen oppdragsgivers KGV angir, innen tilbudsfristen. Innlevering av tilbud pr e-post eller lignende vil medføre avvisning av tilbudet. Tilbudet skal være bindende. Leverandøren har risiko for uklarheter i tilbudet.

## Tilbudets utforming

Leverandøren skal fylle ut og besvare alle punkter i konkurransedokumentene. Dokumentasjon skal lastes opp som pdf-filer dersom ikke annet format er spesifisert. Prisark skal lastes opp som Excel-fil.

Dokumenter som skal fylles ut og leveres med tilbudet er:

* Tilbudsbrev
* Utfylt prisskjema med kravspesifikasjon (for relevant delkontrakt)
* Dokumentasjon på oppfyllelse av kvalifikasjonskrav
* Evt. øvrige vedlegg, f.eks. forpliktelseserklæringer.

## Elektronisk signatur

Oppdragsgiver krever at leverandørene benytter seg av elektronisk signatur for å autentisere seg ved innlevering av tilbud. For mer informasjon, se [Elektronisk signering av tilbud ved innlevering - MSS / MTS Norway - Mercell Support Live](https://support.mercell.com/space/MNS/24871167/Elektronisk+signering+av+tilbud+ved+innlevering).

# Vedlegg

Overordnede dokumenter

* FER-ANSK Tjenesteavtale
* FER ANSK Alminnelige kontraktsvilkår
* Gurusoft Labdetaljer\_til\_laboratoriet 2023
* Tilbudsbrev

Delkontrakt 1

* Prisskjema med kravspesifikasjon – delkontrakt 1

Delkontrakt 2

* Prisskjema med kravspesifikasjon – delkontrakt 2

Delkontrakt 3

* Prisskjema med kravspesifikasjon – delkontrakt 3
* Prøvetakingsplan FER 2024
* Prøvetakingsplan TBG 2024

Delkontrakt 4

* Prisskjema med kravspesifikasjon – delkontrakt 4